# obchodné podmienky k zmluve o združenej dodávke plynu pre veľkoodberateľov plynu

## **1.** **Všeobecné ustanovenia**

1.1. Letisková spoločnosť Letisko M. R. Štefánika – Airport Bratislava, a. s. (BTS), 823 11 Bratislava 21, IČO: 35 884 916 Bratislava, zapísaná v Obchodnom registri Okresného súdu Bratislava I, oddiel Sa, vložka číslo 3327/B (ďalej len „dodávateľ plynu“) je držiteľom povolenia č. 2006P 0080 na distribúciu plynu a dodávku plynu na časti vymedzeného územia, vydaného Úradom pre reguláciu sieťových odvetví (ďalej len „úrad“) dňa 04. 10. 2006. Dodávateľ plynu je zároveň prevádzkovateľom miestnej distribučnej siete (ďalej len „PDS“). Z uvedeného dôvodu dodávateľ plynu uplatňuje voči odberateľovi plynu aj všetky práva a povinnosti, ktoré mu prináležia ako PDS.

1.2. Tieto obchodné podmienky (ďalej len „OP“) podrobnejšie upravujú vzájomné práva a povinnosti medzi dodávateľom plynu a odberateľom plynu vznikajúce pri združenej dodávke plynu.

* 1. Tieto OP sú vydané v zmysle § 273 zákona   
     č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade so zákonom č. 251/2012 Z. z. o energetike a o zmene niektorých zákonov (ďalej len „zákono energetike“), zákonom č. 250/2012 Z. z. o regulácii v sieťových odvetviach (ďalej len „zákon o regulácii“), prevádzkovým poriadkom PDS a ostatnými súvisiacimi všeobecne záväznými právnymi predpismi.
  2. Ak sa v zmluve alebo v týchto OP odkazuje na dokumenty, vydané dodávateľom plynu (napr. prevádzkový poriadok PDS, technické podmienky PDS, Cenník), je pre posúdenie práv a povinností zmluvných strán, vyplývajúcich z týchto dokumentov, rozhodujúce znenie platné v čase uplatnenia práv alebo znenie platné v čase, keď sa má povinnosť tej ktorej zmluvnej strany plniť za predpokladu, že tieto dokumenty nie sú v rozpore s príslušnými všeobecne záväznými právnymi predpismi. V prípade rozporu niektorého dokumentu dodávateľa plynu so všeobecne záväzným právnym predpisom majú prednosť ustanovenia všeobecne záväzného právneho predpisu.

* 1. Tieto OP tvoria neoddeliteľnú súčasť zmluvy o združenej dodávke plynu (ďalej len „zmluva“), uzatvorenej medzi dodávateľom plynu a odberateľom plynu. Zmluvou, ktorá musí mať písomnú formu, sa dodávateľ plynu zaväzuje zabezpečiť distribúciu plynu a dodávku plynu v dohodnutom množstve do odberného miesta oprávneného odberateľa plynu, vrátane ostatných regulovaných služieb a prevziať zodpovednosť za odchýlku oprávneného odberateľa plynu (ďalej len „združená dodávka plynu“) a záväzok odberateľa plynu odobrať a uhradiť dodávateľovi plynu cenu za združenú dodávku plynu.
  2. OP sú zverejnené na webovom sídle dodávateľa plynu www.bts.aero (ďalej len „webové sídlo“).
  3. V prípade rozporu medzi ustanoveniami zmluvy a týmito OP majú prednosť ustanovenia zmluvy, ak nie sú v rozpore so všeobecne záväznými právnymi predpismi.
  4. Dodávateľ plynu je oprávnený zmeniť OP, prípadne ich nahradiť novými OP najmä, nie však výlučne, ak (i) dôjde k zmene všeobecne záväzných právnych predpisov, ktoré upravujú práva a povinnosti dodávateľa plynu a odberateľa plynu alebo (ii) v prípade podstatnej zmeny okolností, ktoré platili v čase ich vzniku. Zmeny OP zverejňuje dodávateľ plynu na svojom webovom sídle, a to najmenej 30 (slovom: tridsať) dní pred nadobudnutím ich účinnosti. Odberateľ plynu je povinný oboznámiť sa so zmenou OP.
  5. Ak odberateľ plynu nesúhlasí so zmenou OP, môže zmluvu vypovedať, a to najneskôr ku dňu nadobudnutia účinnosti zmeny OP (ďalej len „lehota pre výpoveď zmluvy“) doručením písomného oznámenia o výpovedi zmluvy dodávateľovi plynu, avšak najneskôr 5 (slovom: päť) dní pred plánovaným dňom účinnosti zmeny OP. Odberateľ plynu je zároveň povinný zabezpečiť, aby ku dňu účinnosti výpovede zmluvy bol ukončený proces zmeny dodávateľa plynu v zmysle zákona o energetike. Ak odberateľ plynu nesplní povinnosť podľa predchádzajúcej vety, zmluva zaniká dňom predchádzajúcim dňu zmeny dodávateľa plynu, o ktorú odberateľ plynu v súvislosti s touto výpoveďou požiadal.
  6. Výpoveď zmluvy predstavuje pre zmluvné strany výlučný spôsob pre vyslovenie nesúhlasu so zmenou OP. Ak odberateľ plynu v lehote pre výpoveď zmluvy túto nevypovie, stane sa pre ďalšie obdobie trvania zmluvy záväznou zmena OP, a to odo dňa jej účinnosti.
  7. Platnosť týchto OP zaniká dňom nadobudnutia právnych účinkov nových OP, ktoré nahradia tieto OP.

**2. Práva a povinnosti zmluvných strán**

**2.1. Všeobecné práva a povinnosti zmluvných strán**

2.1. Dodávateľ plynu sa zaväzuje na základe zmluvy

1. dodávať plyn formou opakovaného dodania do odberného miesta alebo odberných miest odberateľa plynu uvedeného (-ných) v zmluve, v rozsahu predpokladaného odberu dohodnutého v zmluve a za podmienok stanovených všeobecne záväznými právnymi predpismi, zmluvou a týmito OP,
2. prevziať za odberateľa plynu zodpovednosť za odchýlku za odberné miesto alebo odberné miesta odberateľa plynu,
3. zabezpečiť pre odberateľa plynu distribúciu plynu a ostatné distribučné služby PDS.
   1. Dodávateľ plynu má právo odmietnuť uzatvorenie zmluvy, ak má odberateľ plynu voči dodávateľovi plynu neuhradené peňažné záväzky z akejkoľvek, aj neukončenej zmluvy.
   2. Odberateľ plynu sa zaväzuje na základe zmluvy odoberať od dodávateľa plynu plyn za podmienok dohodnutých v zmluve (vrátane  týchto OP) a v súlade s technickými podmienkami pripojenia PDS a za združenú dodávku plynu riadne a včas zaplatiť dodávateľovi plynu cenu podľa podmienok stanovených v zmluve (vrátane týchto OP), a v súlade s príslušnými všeobecne záväznými právnymi predpismi.
   3. Združená dodávka plynu sa uskutoční iba na základe platne uzatvorenej zmluvy, v opačnom prípade sa odber plynu považuje za neoprávnený odber v zmysle § 82 ods. 1 zákona o energetike.
   4. Dodávka plynu je splnená prechodom plynu určeným meradlom. Za dodané množstvo plynu sa považujú hodnoty podľa údajov určeného meradla, ktoré má k dispozícii PDS.
   5. Distribúcia plynu sa uskutočňuje v súlade s platnými všeobecne záväznými právnymi predpismi, prevádzkovým poriadkom PDS a v kvalite podľa technických podmienok prístupu a pripojenia do siete PDS.
   6. Odberateľ plynu je povinný riadiť sa prevádzkovým poriadkom PDS, technickými podmienkami distribučnej siete v zmysle vyhlášky Ministerstva hospodárstva Slovenskej republiky č. 271/2012 Z. z., ktorou sa ustanovujú podrobnosti o rozsahu technických podmienok prístupu a pripojenia do sústavy a siete a pravidlá prevádzkovania sústavy a siete, a dodržiavať podmienky pripojenia k distribučnej sieti.
   7. Dodávateľ plynu je povinný vykonať združenú dodávku plynu odberateľovi plynu v súlade so zmluvou, iba ak je odberné miesto odberateľa plynu pripojené k distribučnej sieti PDS na základe zmluvy o pripojení alebo Protokolu o pripojení do distribučnej siete.
   8. Kvalita  združenej dodávky plynu nemusí byť dodržaná, ak:

a) ide o krízovú situáciu v plynárenstve alebo sú vykonávané činnosti bezprostredne zamedzujúce jeho vzniku alebo ide o živelnú udalosť,

b) vzniknú alebo sa odstraňujú havárie a poruchy na plynárenských zariadeniach,

c) odberateľ plynu porušuje ustanovenia zákona o energetike a iných príslušných všeobecne záväzných právnych predpisov.

* 1. Odberateľ plynu je povinný:

1. z dôvodu prenesenia zodpovednosti za odchýlku na dodávateľa plynu nebyť po dobu účinnosti zmluvy účastníkom iného zmluvného vzťahu s iným dodávateľom plynu a v predmetnom odbernom mieste, resp. v predmetných odberných miestach od neho odoberať plyn; porušenie tejto povinnosti sa považuje za podstatné porušenie zmluvy, ktoré oprávňuje dodávateľa plynu odstúpiť od zmluvy podľa článku 8. ods. 8.6. písm. g) týchto OP,
2. mať zriadené a pripojené odberné plynové zariadenie v súlade s technickými podmienkami pripojenia určenými PDS a v súlade s ostatnými všeobecne záväznými právnymi predpismi,
3. poskytnúť dodávateľovi plynu údaje potrebné pre uzatvorenie zmluvy a ďalšie údaje, ktoré je dodávateľ plynu ako PDS, oprávnený požadovať od odberateľa plynu. Odberateľ plynu je pri uzatvorení zmluvy povinný na požiadanie poskytnúť dodávateľovi plynu najmä doklady obsahujúce jeho základné identifikačné údaje (napr. výpis z obchodného registra, nie starší ako tri mesiace, živnostenský list) a preukázať užívacie právo k nehnuteľnosti, do ktorej sa bude uskutočňovať združená dodávka plynu, prípadne preukázať súhlas vlastníka dotknutej nehnuteľnosti s užívaním; odberateľ plynu nie je povinný preukázať užívacie právo k nehnuteľnosti alebo súhlas vlastníka nehnuteľnosti s užívaním, ak vlastníkom nehnuteľnosti, do ktorej sa má vykonávať združená dodávka plynu, je dodávateľ plynu a má s odberateľom plynu uzatvorenú nájomnú zmluvu k predmetnej nehnuteľnosti,
4. preukázať počas trvania zmluvy, na výzvu dodávateľa plynu do 20 dní od doručenia výzvy, trvanie užívacieho práva na dotknutú (-é) nehnuteľnosť (-ti) alebo trvajúci súhlas vlastníka nehnuteľnosti, do ktorej (-rých) dodávateľ plynu uskutočňuje dodávku plynu v zmysle zmluvy, ak vlastník trvanie tohto práva alebo súhlasu pred dodávateľom plynu spochybní,
5. oznámiť dodávateľovi plynu zmenu údajov uvedených v zmluve, a to bez zbytočného odkladu najneskôr do 5 (slovom: piatich) dní odo dňa ich zmeny; porušenie tejto povinnosti sa považuje za podstatné porušenie zmluvy a oprávňuje dodávateľa plynu odstúpiť od zmluvy v zmysle článku 8 ods. 8.6. písm. g) týchto OP,
6. udržiavať odberné zariadenie v zodpovedajúcom technickom stave, starať sa o určené meradlo tak, aby nedošlo k jeho poškodeniu alebo odcudzeniu a sledovať jeho riadny chod; všetky závady na určenom meradle, vrátane porušenia zaistenia proti neoprávnenej manipulácii, ktoré odberateľ plynu zistí, ohlási bezodkladne PDS,
7. umožniť PDS inštaláciu určeného meradla a prístup k určenému meradlu za účelom vykonania kontroly, odpočtu, údržby, výmeny alebo odobratia určeného meradla,
8. informovať dodávateľa plynu bez zbytočného odkladu najmä o podstatnej zmene v odbere plynu, vzniku havárie, odstávky, výpadkov vo výrobe a pod.

* 1. Dodávateľ plynu je povinný uhradiť odberateľovi plynu kompenzáciu za nedodržanie dohodnutej kvality dodaného plynu a s dodávkou súvisiacich služieb spôsobom, vo výške a za podmienok uvedených v štandardoch kvality;[[1]](#footnote-1)) ak bude dodávateľ plynu uhrádzať kompenzačnú platbu odberateľovi plynu podľa osobitných predpisov, kompenzačná platba sa považuje za uhradenú dňom odpísania peňažných prostriedkov z účtu dodávateľa plynu pri bezhotovostnom prevode z účtu alebo dňom odoslania súboru platieb Slovenskej pošte pri platbe v hotovosti prostredníctvom poštového peňažného poukazu. Uhradenie kompenzačnej platby nie je podmienené predchádzajúcim podaním žiadosti o jej vyplatenie.
  2. Odberateľ plynu má právo zmeniť dodávateľa plynu. Pôvodný dodávateľ plynu môže vzniesť námietku proti zmene dodávateľa plynu pre príslušné odberné miesto, špecifikované v zmluve, prevádzkovateľovi siete do 10 (slovom: desiatich) dní pred požadovaným dňom vykonania zmeny dodávateľa plynu, avšak nie skôr ako 15 (slovom: pätnásť) dní pred požadovaným dňom vykonania zmeny dodávateľa plynu, a to výlučne z dôvodu neukončenia zmluvy. Pri zmene dodávateľa plynu sa postupuje v zmysle príslušných všeobecne záväzných právnych predpisov a prevádzkového poriadku PDS.

**3. Meranie spotreby plynu a odpočet spotreby**

* 1. Meranie množstva odobratého plynu uskutočňuje PDS určeným meradlom v mieste dodávky plynu v súlade s príslušnými všeobecne záväznými právnymi predpismi, predovšetkým zákonom č. 142/2000 Z. z. o metrológii a o zmene a doplnení niektorých zákonov v znení neskorších predpisov (ďalej len „zákon o metrológii“), zákonom o energetike, prevádzkovým poriadkom PDS a s platnými technickými podmienkami PDS.
  2. Odpočet všetkých určených meradiel, ako aj poskytnutie hodnôt určených meradiel, vykoná PDS raz mesačne. Jednotkou merania dodaného plynu je kubický meter (m3). Množstvo dodanej energie v kWh sa vypočíta ako súčin spalného tepla a normovaného objemu dodaného plynu podľa platnej metodiky v Slovenskej republike.
  3. V prípade požiadaviek  odberateľa plynu na zabezpečenie nadštandardného odpočtu (napr. odpočet v skrátenom intervale, odpočet v inom termíne ako stanovil PDS) náklady na realizáciu nadštandardného odpočtu hradí žiadateľ a sú spoplatnené podľa platného Cenníka služieb PDS.
  4. Montáž alebo výmenu určeného meradla zabezpečuje na vlastné náklady PDS po splnení ním stanovených technických podmienok pre meranie plynu, ktorých súčasťou je aj určenie typu určeného meradla podľa podmienok odberu a jeho umiestenia tak, aby bolo prístupné aj v čase neprítomnosti odberateľa plynu.
  5. PDS je povinný zabezpečiť zapojenie a prijať nevyhnutné opatrenia potrebné na zabránenie neoprávnenej manipulácii s určeným meradlom. Zasahovať do odberného plynového zariadenia, ktorým sa distribuuje nemeraný plyn od hlavného uzáveru plynu k určenému meradlu, bez súhlasu PDS sa zakazuje. Uzatvoriť prívod plynu hlavným uzáverom plynu pri oprave odberného plynového zariadenia môže odberateľ plynu, ktorý je povinný o tom bezodkladne informovať PDS. V prípade zabránenia mimoriadnej udalosti hlavný uzáver plynu môže uzatvoriť ktokoľvek. Uzatvorenie hlavného uzáveru plynu je povinný bezodkladne oznámiť PDS. Opätovné otvorenie hlavného uzáveru plynu môže vykonať len osoba odborne spôsobilá, ktorá je povinná o tom bezodkladne informovať PDS.
  6. Pripojenie podružných meracích, kontrolných, signalizačných a regulačných zariadení, napojených na určené meradlo PDS, je možné len so súhlasom PDS. Predmetné zariadenia pripája PDS na náklady odberateľa plynu.
  7. Rozširovať alebo rekonštruovať existujúce odberné plynové zariadenie, ktorého prevádzkou sa menia technické podmienky a/alebo obchodné podmienky odberu plynu, je možné iba po predchádzajúcom súhlase PDS.
  8. PDS je oprávnený kontrolovať dodržiavanie technických podmienok PDS a príslušných všeobecne záväzných právnych predpisov pri pripojení a prevádzke odberných plynových zariadení, právnych predpisov a ostatných predpisov na zaistenie bezpečnosti a ochrany zdravia pri práci, bezpečnosti technických zariadení, ako aj dodržiavanie podmienok zmluvy o pripojení do distribučnej siete.
  9. PDS je oprávnený nahradiť určené meradlo iným meradlom, ak

1. PDS zistí na určenom meradle poruchu, ktorá spôsobuje nepresnosť meradla, príp. nefunkčnosť meradla, alebo meradlo stratilo požadované metrologické vlastnosti a už nespĺňa zákonné metrologické požiadavky,
2. odberateľ plynu požiada o preskúšanie určeného meradla,
3. si výmenu určeného meradla vyžaduje zmena zmluvných podmienok.

3.10. PDS je povinný plánovanú výmenu určeného meradla oznámiť koncovému odberateľovi plynu najneskôr 30 (slovom: tridsať) dní pred uskutočnením výmeny, a to písomne, zaslaním oznámenia o výmene určeného meradla na kontaktné miesto podľa príslušného ustanovenia zmluvy; to neplatí, ak odberateľ plynu súhlasí s neskorším oznámení termínu plánovanej výmeny určeného meradla; pri neplánovanej výmene určeného meradla oznámi PDS odberateľovi plynu termín výmeny bezodkladne.

* 1. PDS je povinný pri výmene určeného meradla informovať odberateľa plynu o stave odobratého množstva plynu a zároveň je povinný oznámiť stav určeného meradla pred výmenou a stav nového určeného meradla po výmene.
  2. Ak sa odberateľ plynu nezúčastní výmeny určeného meradla, je PDS povinný písomne informovať odberateľa plynu o výmene, stave určeného meradla pred výmenou a stave nového určeného meradla po výmene a uskladniť demontované určené meradlo minimálne po dobu 60 dní za účelom umožnenia kontroly stavu určeného meradla zo strany odberateľa plynu.

3.13. V prípade poruchy určeného meradla alebo z iného dôvodu, ktorý spôsobuje nemožnosť odpočtu množstva plynu meraného určeným meradlom, sa určí spotreba dohodou medzi PDS a odberateľom plynu. Ak k dohode nedôjde, určí sa odber plynu

a) výpočtom množstva plynu podľa priemeru množstva plynu nameraného za porovnateľné obdobie, kedy určené meradlo, resp. odpočet údajov, prebehol bez nežiaducich vplyvov, a teda meradlo meralo správne,

b) podľa spotreby rovnakého obdobia predchádzajúceho roka, s prihliadnutím na prípadné zmeny v počte a príkone spotrebičov.

* 1. Ak má odberateľ plynu pochybností o správnosti merania údajov o  dodávke plynu, alebo ak odberateľ plynu zistí chybu na určenom meradle, má právo požiadať PDS o preskúšanie určeného meradla doručením písomnej žiadosti o preskúšanie určeného meradla. PDS je povinný do 15 (slovom: pätnástich) dní od doručenia písomnej žiadosti odberateľa plynu zabezpečiť výmenu určeného meradla a predložiť určené meradlo na preskúšanie. PDS počas preskúšavania určeného meradla zabezpečí náhradné určené meradlo. O výsledku skúšky je PDS povinný odberateľa plynu písomne informovať do 5 (slovom: piatich) pracovných dní po obdržaní výsledku skúšky. Ak sa zistí chyba určeného meradla, ktorá presahuje chybu povolenú podľa zákona o metrológii, uhrádza náklady spojené s jeho preskúšaním a výmenou PDS. Ak na určenom meradle neboli zistené chyby, ktoré presahujú chybu povolenú podľa zákona o metrológii, uhrádza náklady spojené s jeho výmenou a preskúšaním odberateľ plynu.
  2. Úmyselné znemožnenie prístupu k meradlu sa považuje za podstatné porušenie zmluvy podľa článku 8. ods. 8.6. písm. c) týchto OP.

## **4. Cena za dodávku plynu, platobné a fakturačné podmienky**

## **4.1. Všeobecné ustanovenia**

* + 1. Dodávateľ plynu fakturuje dodané množstvo plynu na základe skutočne nameraných údajov o dodávke plynu a distribúcii plynu alebo na základe údajov získaných spôsobom uvedeným v prevádzkovom poriadku PDS. Ak má odberateľ viac odberných miest, vystaví sa jedna spoločná faktúra.
    2. Cena za dodávku plynu sa odberateľovi plynu účtuje vo výške, určenej v zmluve. Tarifa za prístup do distribučnej siete a distribúciu plynu (ďalej len „**tarifa**“) sa odberateľovi plynu účtuje v súlade s platným cenovým rozhodnutím úradu.
    3. V prípade zmeny ceny za dodávku plynu alebo zmeny tarify, je dodávateľ plynu oprávnený jednostranným právnym úkonom zmeniť výšku ceny za združenú dodávku plynu a upraviť výšku preddavkových platieb. Zmenu výšky ceny za dodávku plynu dodávateľ plynu oznámi odberateľovi plynu elektronicky, zaslaním oznámenia o zmene ceny za dodávku plynu, a to najneskôr 30 dní pred nadobudnutím zmeny výšky ceny za dodávku plynu. Zmenu výšky tarify dodávateľ plynu zverejní na svojom webovom sídle najmenej 30 (slovom: tridsať) dní pred nadobudnutím účinnosti jej zmeny; ak z objektívnych dôvodov, nezavinených dodávateľom plynu (napr. neskoré vydanie príslušného cenového rozhodnutia ÚRSO) nie je možné túto lehotu dodržať, dodávateľ plynu zverejní zmenu výšky tarify bezodkladne po doručení príslušného cenového rozhodnutia, najneskôr však do 3 (slovom: troch) pracovných dní od jeho doručenia. Odberateľ plynu je povinný sa so zmenou výšky tarify oboznámiť. Novú výšku preddavkových platieb dodávateľ plynu oznámi odberateľovi plynu spolu s najbližšou faktúrou za združenú dodávku plynu.
    4. Ak odberateľ plynu nesúhlasí so zmenou výšky ceny za dodávku plynu alebo zmenou výšky tarify, môže zmluvu vypovedať, a to najneskôr ku dňu nadobudnutia účinnosti zmeny ceny za dodávku plynu alebo zmeny tarify (ďalej len „**lehota pre výpoveď zmluvy**“) doručením písomného oznámenia o výpovedi zmluvy dodávateľovi plynu, avšak najneskôr 5 (slovom: päť) dní pred plánovaným dňom účinnosti zmeny. Odberateľ plynu je zároveň povinný zabezpečiť, aby ku dňu účinnosti výpovede zmluvy bol ukončený proces zmeny dodávateľa plynu v zmysle zákona o energetike. Ak odberateľ plynu nesplní povinnosť podľa predchádzajúcej vety, zmluva zaniká dňom predchádzajúcim dňu zmeny dodávateľa plynu, o ktorú odberateľ plynu v súvislosti s touto výpoveďou požiadal.
    5. Výpoveď zmluvy predstavuje pre zmluvné strany výlučný spôsob pre vyslovenie nesúhlasu so zmenou ceny za dodávku plynu alebo zmenou tarify. Za obdobie odo dňa účinnosti zmeny výšky ceny za dodávku plynu alebo zmeny výšky tarify do dňa skončenia zmluvy, je odberateľ plynu povinný uhradiť dodávateľovi plynu cenu za dodávku plynu alebo tarifu v zmenenej (upravenej) výške. Ak odberateľ plynu v lehote pre výpoveď zmluvy túto nevypovie, stane sa pre ďalšie obdobie trvania zmluvy záväznou zmena výšky ceny za dodávku plynu alebo zmena tarify.
    6. Odberateľ plynu je povinný vždy do 10. dňa mesiaca, v ktorom sa uskutočňuje združená dodávka plynu, uhradiť dodávateľovi plynu mesačnú preddavkovú platbu za združenú dodávku plynu, vo výške určenej v Oznámení o preddavkových platbách (ďalej len preddavková platba“).
    7. Dodávateľ plynu najskôr 1. (slovom: prvý) deň kalendárneho mesiaca nasledujúceho po mesiaci, v ktorom sa uskutočnila dodávka plynu, vyhotoví vyúčtovaciu faktúru za združenú dodávku plynu na základe odpočtu určeného meradla podľa článku 3 ods. 3.1. týchto OP. Vo vyúčtovacej faktúre sa uvedie rozdiel medzi preddavkovou platbou určenou na základe predpokladaného odberu plynu a cenou za skutočné množstvo odobratého plynu. Výsledkom zúčtovania môže byť buď preplatok alebo nedoplatok. Vzniknutý nedoplatok je odberateľ plynu povinný uhradiť v lehote 14 (slovom: štrnásť) dní odo dňa doručenia vyúčtovacej faktúry, ak sa zmluvné strany nedohodnú inak. Ak bude výsledkom zúčtovania preplatok, dodávateľ plynu vráti tento preplatok odberateľovi plynu poukázaním príslušnej sumy na bankový účet odberateľa plynu, uvedený v zmluve alebo poštovou poukážkou, a to do 30 (slovom: tridsiatich) dní odo dňa doručenia vyúčtovacej faktúry odberateľovi plynu.

* + 1. Vystavenú vyúčtovaciu faktúru dodávateľ plynu doručí odberateľovi plynu elektronicky vo formáte PDF na e-mailovú adresu, určenú odberateľom plynu pre tieto účely v zmluve; odberateľ plynu podpisom zmluvy vyjadruje svoj výslovný súhlas s elektronickým doručovaním faktúr v zmysle § 71 ods. 1 písm. b) zákona o DPH.
    2. Elektronická faktúra spĺňa všetky náležitosti faktúry v zmysle § 74 zákona o DPH a považuje za daňový doklad, teda je plnohodnotnou náhradou faktúry v papierovej forme.
    3. Elektronická faktúra sa považuje za doručenú okamihom odoslania e-mailovej správy zo strany dodávateľa plynu na elektronickú adresu odberateľa plynu.
    4. Zaslanie tej istej elektronickej faktúry bude dodávateľ plynu opakovať najviac 3 - krát. Ak ani po opakovaných pokusoch nebude možné z dôvodov na strane odberateľa plynu zaslať niektorú elektronickú faktúru na poslednú známu e-mailovú adresu, zašle dodávateľ plynu odberateľovi plynu faktúru poštou, pričom ho zároveň upovedomí o nemožnosti zaslať faktúru elektronicky a vyzve ho na odstránenie vzniknutého nedostatku, prípadne na oznámenie novej e-mailovej adresy. V prípade pretrvávajúcich problémov s odosielaním elektronickej faktúry na strane odberateľa plynu sa zmluvné strany zaväzujú rokovať o ďalšom spôsobe zasielania faktúr tak, aby sa dospelo k vzájomnej dohode vyhovujúcej obom zmluvným stranám.
    5. Dodávateľ plynu nezodpovedá za poškodenie údajov alebo neúplné údaje, ak poškodenie alebo neúplnosť údajov boli spôsobené poruchou na komunikačnej trase pri použití Internetu. Dodávateľ plynu ďalej nezodpovedá za škody vzniknuté z dôvodu nekvalitného alebo nedostatočného pripojenia odberateľa plynu do siete Internet, z dôvodu porúch vzniknutých na komunikačnej trase k odberateľovi plynu alebo z iných dôvodov, pre ktoré sa odberateľovi plynu nepodarilo nadviazať príslušné spojenie alebo prístup k Internetu.
    6. Odberateľ plynu je oprávnený vrátiť vyúčtovaciu faktúru pred uplynutím lehoty jej splatnosti bez zaplatenia, len ak neobsahuje niektorú z náležitostí, ustanovenú všeobecne záväzným právnym predpisom alebo označenie banky a čísla účtu dodávateľa, pričom musí uviesť dôvod vrátenia. V takom prípade plynie nová lehota splatnosti odo dňa doručenia opravenej faktúry odberateľovi plynu.
    7. Ak elektronické doručovanie faktúr nie je možné z dôvodov na strane odberateľa plynu (napr. z technických dôvodov, rozhodnutie vedúcich orgánov spoločnosti a pod.), doručí dodávateľ plynu odberateľovi plynu vyúčtovaciu faktúru poštou na adresu uvedenú v zmluve; v zmluve sa súčasne uvedie, že elektronické doručovanie faktúr sa neuplatňuje. V takom prípade sa na odberateľa plynu ustanovenia bodu 4.1.8. až 4.1.12. tohto článku OP nevzťahujú. Lehota splatnosti tejto faktúry je 14 (slovom: štrnásť) dní od jej doručenia; pri doručovaní faktúry poštou sa postupuje podľa článku 10. bod 10.3.3. a 10.3.4. týchto OP.
    8. Odberateľ plynu je povinný uhradiť dodávateľovi plynu spolu s cenou za plnenia podľa zmluvy aj ďalšie platby, resp. poplatky súvisiace s predmetom zmluvy, ak svojím konaním, resp. nekonaním vyvolal ich vznik, a to vo výške určenej Cenníkom služieb PDS, zverejnenom na webovom sídle dodávateľa plynu.
    9. K cenám bude pri fakturácii pripočítaná daň z pridanej hodnoty v súlade so zákonom   
       č. 222/2004 Z. z. o dani z pridanej hodnoty v znení neskorších predpisov. Zároveň bude fakturovaná spotrebná daň v zmysle zákona 609/2007 Z. z. o spotrebnej dani z plynu, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov.
    10. Ak sa na základe preverenia reklamácie odberateľa plynu, podanej v zmysle článku 5. ods. 5.1. týchto OP, proti výške platieb fakturovaných zo strany dodávateľa plynu, zistí kladný zvyšok, bude dodávateľ plynu postupovať v súlade s bodom 4.2.6. tohto článku OP.
    11. Ak je odberateľ plynu v omeškaní s úhradou vyúčtovacej faktúry, má dodávateľ plynu nárok na úrok z omeškania vo výške 0,05 % z dlžnej sumy za každý deň omeškania. Zároveň dodávateľ plynu ako veriteľ oznámi odberateľovi plynu ako dlžníkovi toto omeškanie formou výzvy (upomienky). Úrok z omeškania je odberateľ plynu povinný zaplatiť na bankový účet dodávateľa plynu, uvedený v záhlaví zmluvy, do 14 (slovom: štrnástich) dní od doručenia vyúčtovacej faktúry na úroky z omeškania (ďalej len „penalizačná faktúra“); ustanovenie ods. 4.2. bod 4.2.2. tohto článku OP platí pre tento prípad rovnako. Ak odberateľ plynu nesplní finančný záväzok ani v dodatočnej lehote, určenej v písomnej výzve (upomienke), má dodávateľ plynu právo

a) obmedziť alebo prerušiť distribúciu plynu a dodávku plynu v zmysle článku 7. ods. 7.1. písm. a) týchto OP alebo

b) okamžite odstúpiť od zmluvy v zmysle článku 8. ods. 8.6. písm. a) v spojení s článkom 6 ods. 6.1. písm. g) týchto OP.

* 1. **Osobitné ustanovenia k peňažným záväzkom**
     1. Platby za služby poskytované dodávateľom sa vykonávajú najmä bezhotovostne v eurách, v peňažných ústavoch pôsobiacich na území štátov združených v SEPA. Odlišný spôsob platenia môže byť dohodnutý v zmluve.
     2. Za deň úhrady sa rozumie dátum pripísania celkovej príslušnej platby na účet dodávateľa plynu. Peňažné záväzky vyplývajúce zo zmluvy sa považujú za splnené v ten deň, kedy bola suma, odpovedajúca príslušnému peňažnému záväzku, pripísaná na účet oprávneného príjemcu. Ak je v tejto zmluve uvedený účet, na ktorý sa má plniť dodávateľovi plynu, iný ako je účet, uvedený na faktúre ním vystavenej, odberateľ plynu môže plniť aj na účet, uvedený na takejto faktúre. Ak dlžná suma alebo jej časť bola pripísaná na iný účet dodávateľa plynu ako je účet, určený na úhradu v tejto zmluve alebo na ním vystavenej faktúre, peňažný záväzok odberateľa plynu sa považuje za uhradený dňom pripísania dlžnej sumy aj na takýto iný účet. Dodávateľ plynu má však v takom prípade voči odberateľovi plynu nárok na náhradu skutočných nákladov, spojených s predisponovaním príslušnej sumy na účet, na ktorý bol odberateľ plynu povinný príslušný peňažný záväzok splniť pôvodne v zmysle zmluvy, resp. podľa faktúry.
     3. Ak sa odberateľ plynu dostane do omeškania so splnením pohľadávok dodávateľa podľa zmluvy, má dodávateľ plynu nárok požadovať okrem úroku z omeškania podľa ods. 4.1. bod 4.1.18 tohto článku OP aj zmluvnú pokutu vo výške 0,05 % z dlžnej sumy, a to za každý, čo aj začatý deň omeškania, počnúc začiatkom omeškania, avšak to len za predpokladu, že odberateľ plynu neuhradí príslušný záväzok ani na základe a v lehote, uvedenej vo výzve (upomienke) dodávateľa plynu; nárok na náhradu škody, čo aj v rozsahu prevyšujúcom výšku zmluvnej pokuty tým nie je dotknutý.
     4. Odchylne od ustanovenia § 330 ods. 1 a 2 Obchodného zákonníka sa zmluvné strany dohodli, že ak má dodávateľovi plynu ako veriteľovi odberateľ plynu ako dlžník splniť niekoľko peňažných záväzkov a poskytnuté plnenie nestačí na splnenie všetkých záväzkov, je splnený záväzok, určený pri plnení dlžníkom tak, že ako identifikátor (variabilný symbol) uvedie číslo faktúry, ktorú mieni uhradiť (tzv. identifikované plnenie). Ak odberateľ plynu ako dlžník neurčí, ktorý z viacerých peňažných záväzkov plní (tzv. neidentifikované plnenie), je splnený záväzok najskôr splatný, konkrétne jeho istina; to znamená, že dodávateľ plynu ako veriteľ nebude povinný prednostne započítavať/priraďovať prijaté a neidentifikované plnenia na úroky z omeškania. Prípadné úroky z omeškania bude dodávateľ plynu ako veriteľ uplatňovať penalizačnou faktúrou.
     5. Odberateľ plynu si je vedomý skutočnosti, že omeškaním s úhradou splatných pohľadávok vzniká dodávateľovi plynu aj nárok na paušálnu náhradu nákladov spojených s uplatnením pohľadávky (-ok) vo výške ustanovenej nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
     6. Zmluvné strany sa dohodli, že ak dodávateľ plynu zistí, že odberateľ plynu plnil viac ako bol povinný v zmysle zmluvy (preplatok), a ak ku dňu skončenia zmluvy dodávateľ plynu neeviduje voči odberateľovi plynu žiadne pohľadávky, vzniknuté z akékoľvek právneho dôvodu, zaväzuje sa preplatok previesť na účet odberateľa plynu, a to do 30 (slovom: tridsiatich) dní od skončenia zmluvy.
     7. Ak pre porušenie niektorej zo zmluvných alebo zákonných povinností odberateľa plynu vznikne dodávateľovi plynu škoda, bude ju dodávateľ plynu uplatňovať voči odberateľovi plynu v zmysle ust. § 373 a nasl. Obchodného zákonníka.
     8. S ohľadom na ust. § 401 Obchodného zákonníka odberateľ plynu ako dlžník vyhlasuje, že pohľadávky, ktoré vzniknú na základe alebo v súvislosti so zmluvou, sa voči nemu premlčujú v 10-ročnej premlčacej dobe.

## **5. Reklamácie a mimosúdne riešenie sporov**

**5.1. Reklamačné konanie**

5.1.1. Reklamácia je písomné podanie odberateľa plynu adresované dodávateľovi plynu, ktorým sa odberateľ plynu domáha najmä zodpovednosti dodávateľa plynu za nekvalitne poskytnuté služby, pričom takýto stav trvá v čase uplatnenia reklamácie a zároveň odberateľ plynu požaduje od dodávateľa plynu nápravu alebo náhradu za nekvalitné zabezpečenie združenej dodávky plynu do odberného miesta odberateľa plynu. Účelom reklamácie je predovšetkým dosiahnuť, aby boli odstránené zistené nedostatky.

5.1.2. Odberateľ plynu má právo reklamovať najmä

a) kvalitu poskytnutej združenej dodávky plynu,

b) odpočet určeného meradla,

c) fakturáciu združenej dodávky plynu,

d) prerušenie alebo obmedzenie služieb alebo iné zistené chyby súvisiace so združenou dodávkou plynu dodávateľom plynu (ďalej len „predmet reklamácie“).

5.1.3. Odberateľ plynu môže reklamáciu uplatniť

1. na adrese: Letisko M. R. Štefánika, divízia rozvoja a správy majetku, odbor správa energetiky a technológií, P. O. BOX 160, 823 11 Bratislava 216,
2. na e-mailovej adrese:

[*energie@bts.aero*](mailto:energie@bts.aero),

1. osobne, na kontaktom mieste dodávateľa plynu - divízia rozvoja a správy majetku, odbor správa energetiky a technológií.

5.1.4. Podanie, ktorým odberateľ plynu uplatní svoje právo na reklamáciu, musí čitateľne obsahovať

a) identifikáciu odberateľa plynu,

aa) meno a priezvisko alebo obchodné meno,

ab) trvalé bydlisko, vrátane PSČ alebo sídlo a IČO,

ac) zákaznícke číslo resp. číslo zmluvy,

b) presný popis s odôvodnením reklamácie, spolu s prípadnou dokumentáciou a ďalšími podstatnými skutočnosťami dôležitými pre posúdenie reklamácie,

c) identifikačné údaje týkajúce sa predmetu reklamácie,

d) identifikačné údaje reklamovanej faktúry, spolu s variabilným symbolom, ktorej sa reklamácia týka,

e) podpis odberateľa plynu alebo osoby oprávnenej konať za odberateľa plynu, ak nejde o reklamáciu prostredníctvom elektronickej komunikácie.

5.1.5. Ak reklamácia neobsahuje vyššie uvedené náležitosti a dodávateľ plynu nevie identifikovať odberateľa plynu, je povinný ho vyzvať na doplnenie reklamácie o potrebné údaje s určením lehoty, ktorá nesmie byť kratšia ako 10 dní od doručenia výzvy. Ak odberateľ plynu reklamáciu nedoplní, bude sa považovať za neoprávnenú. Ak odberateľ plynu reklamáciu doplní, predlžuje sa lehota na vybavenie reklamácie o dobu, kým odberateľ plynu poskytne potrebné informácie.

5.1.6. Ak odberateľ plynu počas riešenia reklamácie dodávateľom plynu oznámi dodávateľovi plynu nové skutočnosti, tieto novo uplatňované nároky budú považované za novú reklamáciu.

5.1.7. Reklamácia musí byť uplatnená bez zbytočného odkladu po zistení nedostatkov.

5.1.8. Za deň uplatnenia reklamácie sa považuje:

* 1. pri osobnom doručení – dátum pečiatky o potvrdení prijatia reklamácie,
  2. pri poštových zásielkach – dátum doručenia reklamácie dodávateľovi plynu podľa pečiatky došlej pošty,
  3. pri doručení elektronickou poštou – deň uvedený na e-mailovej správe.

5.1.9. Dodávateľ plynu pri uplatnení reklamácie vydá odberateľovi plynu potvrdenie. Ak je reklamácia uplatnená elektronickou formou, dodávateľ plynu doručí potvrdenie o uplatnení reklamácie odberateľovi plynu ihneď; ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie; potvrdenie o uplatnení reklamácie sa nemusí doručovať, ak odberateľ plynu má možnosť preukázať uplatnenie reklamácie iným spôsobom.

5.1.10. Dodávateľ plynu vybaví reklamáciu v čo najkratšom čase. Lehota na vybavenie reklamácie je najviac 30 dní od uplatnenia reklamácie, pokiaľ osobitný predpis[[2]](#footnote-2)) neustanovuje inak. Za uplatnenie reklamácie sa považuje deň prijatia písomnej reklamácie dodávateľom plynu.

5.1.11. Dodávateľ plynu vydá/doručí preukázateľným spôsobom odberateľovi plynu písomný doklad o vybavení reklamácie najneskôr do 30 dní od dátumu uplatnenia reklamácie.

5.1.12. Podanie reklamácie alebo sťažnosti nemá odkladný účinok na splatnosť preddavkových platieb alebo vyúčtovacej faktúry.

5.1.13. Reklamáciou nie je písomná žiadosť odberateľa plynu o opravu formálnych náležitostí faktúry (napr. nesprávnej poštovej adresy, ktorú odberateľ plynu spôsobil nedostatočnou súčinnosťou) a žiadosť o preskúšanie meradla.

* + 1. Reklamačný poriadok dodávateľa plynu je uverejnený na webovom sídle dodávateľa plynu.
  1. **Mimosúdne riešenie sporov**

5.2.1. Odberateľ plynu je oprávnený predložiť úradu na mimosúdne riešenie spor s dodávateľom plynu, ak sa ohľadom predmetu sporu uskutočnilo reklamačné konanie a odberateľ plynu nesúhlasí s výsledkom reklamácie alebo so spôsobom jej vybavenia; možnosť obrátiť sa na súd tým nie je dotknutá.

5.2.2. Návrh na začatie mimosúdneho riešenia sa doručí na adresu úradu: Bajkalská 27, P. O. BOX 12, 820 07 Bratislava alebo elektronicky na adresu urso@urso.gov.sk.

5.2.3. Návrh na začatie mimosúdneho riešenia sporu obsahuje

a) meno, priezvisko a elektronickú alebo poštovú adresu odberateľa plynu,

b) názov a sídlo dodávateľa plynu,

c) predmet sporu,

d) odôvodnenie nesúhlasu s výsledkom reklamácie alebo spôsobom vybavenia reklamácie,

e) návrh riešenia sporu.

5.2.4. Návrh na začatie mimosúdneho riešenia sporu predloží odberateľ plynu bez zbytočného odkladu, najneskôr do 45 dní od doručenia vybavenia reklamácie.

5.2.5. Dodávateľ plynu a odberateľ plynu ako účastníci riešenia sporu sú povinní a oprávnení navrhovať dôkazy a ich doplnenie, predkladať podklady potrebné na vecné posúdenie sporu. Úrad predložený spor rieši nestranne s cieľom jeho urovnania. Lehota na ukončenie mimosúdneho riešenia sporu je 60 dní od podania úplného návrhu, v zložitých prípadoch 90 dní od podania úplného návrhu.

5.2.6. Mimosúdne riešenie sporu sa skončí uzatvorením písomnej dohody, ktorá je záväzná pre obe strany sporu alebo márnym uplynutím lehoty, ak k uzatvoreniu dohody nedošlo. Skončenie mimosúdneho riešenia sporu z dôvodu márneho uplynutia lehoty úrad oznámi účastníkom sporového konania.

## **6. Neoprávnený odber plynu**

6.1. Neoprávneným odberom plynu v zmysle ustanovenia § 82 ods. 1 zákona o energetike je odber

a) bez uzavretej zmluvy o

1. pripojení k prepravnej sieti alebo o pripojení k distribučnej sieti,

2. dodávke alebo združenej dodávke plynu, alebo

3. prístupe do prepravnej siete a preprave plynu alebo prístupe do distribučnej siete a distribúcii plynu,

b) nemeraného plynu,

c) bez určeného meradla alebo s určeným meradlom, ktoré v dôsledku neoprávneného zásahu odberateľa plynu nesprávne zaznamenáva odber plynu,

d) meraný určeným meradlom, na ktorom bolo porušené zabezpečenie proti neoprávnenej manipulácii, alebo určeným meradlom, ktoré nebolo namontované PDS.

e) ak odberateľ plynu neumožnil PDS prerušenie dodávky plynu; takýto odber sa za neoprávnený odber považuje odo dňa, keď odberateľ plynu neumožnil prerušenie dodávky plynu,

f) ak odberateľ plynu nedodržal obmedzenia určené dodávateľom plynu,

g) ak odberateľ plynu nedodržal zmluvne dohodnuté platobné podmienky,

h) ak odberateľ plynu opakovane bez vážneho dôvod neumožnil prístup k určenému meradlu, aj keď bol na to PDS vopred vyzvaný písomnou výzvou, ktorej doručenie odberateľ plynu potvrdil.

6.2. V prípade zistenia neoprávneného odberu plynu má PDS právo obmedziť alebo prerušiť distribúciu plynu.

6.3. Odberateľ plynu, ktorý neoprávnene odoberal plyn, je povinný uhradiť dodávateľovi plynu skutočne vzniknutú škodu, ak vznikla. Ak nemožno vyčísliť skutočne vzniknutú škodu na základe objektívnych a spoľahlivých podkladov, použije sa spôsob výpočtu škody spôsobenej neoprávneným odberom plynu ustanovený príslušnou vyhláškou Ministerstva hospodárstva Slovenskej republiky, ktorou sa ustanovuje spôsob výpočtu škody spôsobenej neoprávneným odberom plynu.

6.4. PDS je povinný obnoviť distribúciu plynu a dodávku plynu na danom odbernom mieste až po:

a) úhrade škody spôsobenej PDS neoprávneným odberom,

b) (v prípade potreby zo strany PDS) po uzatvorení novej zmluvy o pripojení a úhrade pripojovacieho poplatku,

c) (ak určené meradlo nebolo umiestnené na verejne prístupnom mieste) splnení povinnosti umiestniť určeného meradla na verejne dostupné miesto podľa podmienok PDS na náklady odberateľa plynu, ktorý sa neoprávneného odberu dopustil,

d) a po odstránení príčin neoprávneného odberu, a to najmä v prípade, ak:

da) bol zistený neoprávnený odber bez zmluvy, po uzavretí zmluvy s odberateľom plynu alebo

db) bol odber v rozpore s uzatvorenou zmluvou o pripojení, po preukázateľne dosiahnutom súlade zmluvných podmienok a skutkového stavu, alebo

dc) bol neoprávnený odber spôsobený technickým zásahom na odbernom mieste, po uvedený odberného miesta do pôvodného stavu.

## **7. Obmedzenie a prerušenie distribúcie plynu a dodávky plynu**

7.1. PDS má právo obmedziť alebo prerušiť distribúciu plynu bez nároku na náhradu škody s výnimkou prípadov, keď škoda vznikla zavinením PDS, v nevyhnutnom rozsahu a na nevyhnutnú dobu v prípade

a) vykonávania plánovaných rekonštrukcií, modernizácií, opráv, údržby a revízii plynárenských zariadení,

b) bezprostredného ohrozenia života, zdravia alebo majetku osôb a pri likvidácii týchto stavov,

c) stavu núdze a predchádzania stavu núdze v plynárenstve,

d) havárií alebo porúch na plynárenských zariadeniach a pri odstraňovaní ich následkov,

e) nedodržanie zmluvne dohodnutých podmienok,

f) odberu plynu zariadeniami, ktoré ovplyvňujú kvalitu a spoľahlivosť dodávky plynu a ak odberateľ plynu nezabezpečil obmedzenie týchto vplyvov dostupnými technickými prostriedkami,

g) pri neoprávnenom odbere plynu,

h) dodávky plynu zariadeniami, ktoré ovplyvňujú kvalitu a spoľahlivosť dodávky plynu a ak výrobca plynu nezabezpečil obmedzenie týchto vplyvov dostupnými technickými prostriedkami,

i) zabránenia prístupu k určenému meradlu odberateľom plynu,

j) opakovaného neumožnenia prístupu k plynárenským zariadeniam nachádzajúcim sa na cudzej nehnuteľnosti alebo v cudzej nehnuteľnosti,

k) zápornej revíznej správy odberného plynového zariadenia.

* 1. Počas obmedzenia alebo prerušenia distribúcie plynu z dôvodov podľa odseku 7.1. tohto článku OP nie je dodávateľ plynu povinný vykonávať združenú dodávku plynu.

7.3. Pri obmedzení alebo prerušení distribúcie plynu z dôvodu uvedeného v odseku 7.1. písm. a) tohto článku OP je PDS povinný písomne oznámiť odberateľovi plynu začiatok obmedzenia alebo prerušenia a skončenie obmedzenia alebo prerušenia najmenej 15 (slovom: pätnásť) dní vopred; táto lehota môže byť kratšia, ak sa na tom dohodne PDS s odberateľom plynu.

* 1. Po odstránení dôvodov, pre ktoré bola obmedzená alebo prerušená distribúcia plynu a dodávky plynu do odberného miesta odberateľa plynu, je dodávateľ plynu povinný bezodkladne obnoviť združenú dodávku plynu do odberného miesta odberateľa plynu.

## **8. Ukončenie a zánik zmluvy**

* 1. Ak je zmluva uzatvorená na dobu určitú, zaniká uplynutím lehoty, na ktorú bola uzatvorená.
  2. Zmluva o združenej dodávke plynu zanikne aj

1. dňom zániku/skončenia nájomnej zmluvy uzatvorenej medzi dodávateľom plynu ako prenajímateľom a odberateľom plynu ako nájomcom, ak na základe tejto nájomnej zmluvy odberateľ plynu užíva priestory, do ktorých dodávateľ plynu vykonáva združenú dodávku plynu,
2. písomnou dohodou zmluvných strán, a to najmä v prípade prechodu vlastníckeho práva k nehnuteľnosti alebo iného užívacieho práva k nehnuteľnosti, v ktorej sa odberné miesto nachádza; v takom prípade zmluva zaniká dňom uvedeným v písomnej dohode zmluvných strán.
   1. Zmluvu uzatvorenú na dobu neurčitú môže vypovedať ktorákoľvek zo zmluvných strán aj bez uvedenia dôvodu písomnou výpoveďou. Výpovedná lehota je jeden mesiac a začína plynúť prvým dňom mesiaca nasledujúceho po mesiaci, v  ktorom bola výpoveď doručená druhej zmluvnej strane a uplynie posledným dňom predmetného mesiaca. Výpoveď musí obsahovať presnú identifikáciu odberného miesta, uvedeného v zmluve.

8.4. Odberateľ plynu má právo vypovedať zmluvu aj v lehote podľa článku 1. ods. 1.9. týchto OP, ak nesúhlasí so zmenou OP, alebo v lehote podľa článku 4. ods. 4.1.4. týchto OP, ak nesúhlasí so zmenou výšky ceny za dodávku plynu alebo so zmenou výšky tarify.

* 1. Zmluvné strany sú oprávnené odstúpiť od zmluvy okamžite, ak:
     1. proti druhej zmluvnej strane bol vyhlásený konkurz, alebo dôjde k zamietnutiu návrhu na vyhlásenie konkurzu pre nedostatok majetku,
     2. druhá zmluvná strana vstúpila do likvidácie,
     3. rozhodnutím štátneho orgánu alebo zmenou všeobecne záväzných právnych predpisov sa podstatným spôsobom zmenia alebo zaniknú okolnosti, ktoré viedli k uzatvoreniu tejto zmluvy,
     4. dôjde k takej zmene v majetkovej účasti na základnom imaní odberateľa plynu alebo k takým personálnym zmenám v štatutárnom alebo kontrolnom orgáne odberateľa plynu, že u neho majetkovú účasť získa alebo pôsobnosť štatutárneho/kontrolného orgánu čo aj len ako jeden z jeho členov bude vykonávať tretia osoba, ktorá však ku dňu zápisu zmeny do obchodného registra je vo vzťahu k dodávateľovi plynu v postavení dlžníka z iného právneho vzťahu, a to v rozsahu viac ako 1000,- EUR (slovom: tisíc eur).

8.6. Dodávateľ plynu je oprávnený odstúpiť od zmluvy okamžite, ak odberateľ plynu podstatným spôsobom poruší povinnosti vyplývajúce zo zmluvy (vrátane OP) a/alebo platných všeobecne záväzných právnych predpisov. Za podstatné porušenie povinností odberateľa plynu podľa predchádzajúcej vety sa považuje najmä:

a) ak odberateľ plynu, napriek výzve (upomienke) dodávateľa plynu, nesplnení splatný záväzok ani v dodatočnej lehote v nej uvedenej,

b) neoprávnený odber plynu odberateľom plynu podľa článku 6. týchto OP,

c) ak odberateľ plynu opakovane, napriek písomnej výzve, neumožní prístup k určenému meradlu, prístup k odbernému zariadeniu alebo opakovane, napriek predchádzajúcej výzve neumožní montáž určeného meradla alebo zariadenia na prenos informácií o nameraných údajoch,

d) ak je dlhšie ako 30 (slovom: tridsať) dní z dôvodov nečinnosti alebo neplnenia povinnosti odberateľa plynu prerušená distribúcia plynu a dodávka plynu,

e) ak úkony odberateľa plynu ohrozujú alebo by mohli ohroziť bezpečnosť distribučnej siete, životného prostredia, zdravia alebo životov ľudí,

f) porušenie prevádzkového poriadku,

g) iné porušenie povinnosti, ktoré je ako podstatné porušenie v zmluve (vrátane týchto OP) výslovne ustanovené.

* 1. Odberateľ plynu je oprávnený okamžite odstúpiť od zmluvy, ak

1. dodávateľ plynu bezdôvodne nevykonáva dodávku plynu dlhšie ako 48 (slovom: štyridsaťosem) hodín; ustanovenia článku 7. týchto OP tým nie sú dotknuté,
2. dodávateľ plynu v priebehu roka opakovane (najmenej však 3x) zavinil neoprávnené prerušenie alebo obmedzenie združenej dodávky plynu.
   1. Odstúpenie od zmluvy podľa odseku 8.5. až 8.7. tohto článku OP musí mať písomnú formu, musí byť druhej strane riadne doručené a musí v ňom byť uvedený dôvod odstúpenia, inak sa naň neprihliada (je neúčinné). Okamihom doručenia odstúpenia druhej zmluvnej strane sa zmluva zrušuje odo dňa doručenia odstúpenia druhej zmluvnej strane.
   2. Ukončenie zmluvného vzťahu akýmkoľvek vyššie uvedeným spôsobom nemá vplyv na vyporiadanie pohľadávok a záväzkov zmluvných strán, ktoré vznikli počas jeho existencie. Zmluvné strany sa zaväzujú tieto vzťahy vyporiadať v lehote najneskôr 30 (slovom: tridsiatich) dní od ukončenia zmluvného vzťahu; nevyporiadaním vzájomných záväzkov v tejto lehote nie je dotknuté ich neskoršie uplatňovanie oprávnenou zmluvnou stranou.
3. **Dodávateľ poslednej inštancie**
   1. Dodávka poslednej inštancie sa začína dňom nasledujúcim po dni, keď dodávateľ plynu stratil spôsobilosť dodávať plyn a bola dodávateľovi plynu poslednej inštancie oznámená táto skutočnosť.
   2. Dodávka poslednej inštancie trvá najviac tri mesiace. Odberateľ plynu uhradí dodávateľovi poslednej inštancie cenu za dodávku plynu podľa cenového rozhodnutia vydaného úradom pre dodávateľa poslednej inštancie. Dodávka poslednej inštancie sa môže ukončiť skôr v prípade, že odberateľ plynu uzatvorí zmluvu s novým dodávateľom plynu, ktorým môže byť aj dodávateľ poslednej inštancie.
   3. Ak dodávateľ plynu stratil spôsobilosť dodávať plyn odberateľom plynu, zmluva zaniká dňom, keď dodávateľ plynu stratil spôsobilosť dodávať plyn.

9.4. PDS najneskôr 15 dní pred uplynutím výpovednej lehoty zmluvy o prístupe do distribučnej siete a distribúcii plynu alebo bezprostredne po tom ako sa dozvie, že dodávateľ plynu stratil spôsobilosť dodávať plyn oznámi odberateľovi plynu

a) deň, od ktorého sa začína dodávka plynu dodávateľom poslednej inštancie,

b) dôvod začatia dodávky plynu dodávateľom poslednej inštancie,

c) zánik zmluvy, ak pôvodný dodávateľ plynu stratil spôsobilosť dodávky plynu,

d) dobu trvania dodávky plynu dodávateľom poslednej inštancie,

e) poučenie o povinnosti uhradiť cenu za dodávku plynu dodávateľovi poslednej inštancie.

**10. Záverečné ustanovenia**

**10.1. Vyššia moc**

10.1.1.Ak ktorákoľvek zo strán nesplní svoje záväzky v dôsledku okolností vyššej moci (t.j. okolnosti vylučujúcich zodpovednosť tak, ako sú definované v § 374 Obchodného zákonníka), táto strana nenesie zodpovednosť za nesplnenie svojich záväzkov, vyplývajúcich zo zmluvy.

10.1.2.Mimoriadne udalosti, označované ako vyššia moc musia nastať po uzavretí zmluvy, sú nepredvídateľné a príslušná strana im nemôže zabrániť. Okolnosti vyššej moci zahŕňajú predovšetkým prírodné katastrofy, záplavy, zemetrasenia, zosuvy pôdy, vojnu, požiar, výbuch, teroristické útoky a štrajky.

10.1.3.Strana odvolávajúca sa na vyššiu moc je povinná informovať okamžite druhú stranu o akýchkoľvek okolnostiach vyššej moci a preukázať ich primeraným spôsobom.

**10.2. Mlčanlivosť**

10.2.1.Informácie zdieľané medzi odberateľom plynu a dodávateľom plynu, týkajúce sa zmluvy, sú považované za dôverné a žiadna zo zmluvných strán ich nesmie sprístupniť tretej osobe bez predchádzajúceho súhlasu druhej strany.

10.2.2.Dodávateľ plynu a odberateľ plynu môžu sprístupniť dôverné informácie svojim poradcom alebo iným poskytovateľom služieb, ako aj orgánom, ktoré požadujú dané informácie v súlade s príslušnými všeobecne záväznými právnymi predpismi.

10.2.3.Dodávateľ plynu a odberateľ plynu zabezpečia, aby osoby a orgány, ktoré získali dôverné informácie podľa tohto článku, boli viazané povinnosťou mlčanlivosti v rovnakom rozsahu, ako sa táto povinnosť vzťahuje na dodávateľa plynu a odberateľa plynu. Porušenie povinnosti mlčanlivosti nenastáva v prípade, keď poskytnutie informácie strane ukladá všeobecne záväzný právny predpis, alebo ak o poskytnutie dôvernej informácie požiada orgán štátnej správy alebo iný orgán štátnej moci podľa všeobecne záväzných právnych predpisov, ktoré povinnosť poskytnutia informácií týmto orgánom stanovujú.

**10.3. Doručovanie**

* + 1. Zmluvné strany sa dohodli, že písomnosti, obsahujúce právne významné skutočnosti podľa zmluvy, si budú doručovať poštou, formou doporučenej zásielky, pokiaľ nie je dohodnuté inak. Písomnosťou obsahujúcou právne významné skutočnosti sa na účely tejto zmluvy rozumie najmä výpoveď zmluvy, odstúpenie od zmluvy, výzvy na zaplatenie a akékoľvek výzvy na plnenie.
    2. Pre potreby doručovania prostredníctvom pošty sa použijú adresy sídel zmluvných strán resp. korešpondenčné adresy, uvedené v záhlaví zmluvy, ibaže odosielajúcej zmluvnej strane adresát písomnosti oznámil novú adresu sídla prípadne inú novú korešpondenčnú adresu, určenú na doručovanie písomností. V prípade akejkoľvek zmeny adresy, určenej na doručovanie písomností na základe zmluvy, sa príslušná zmluvná strana zaväzuje o zmene adresy alebo kontaktných údajov bezodkladne písomne informovať druhú zmluvnú stranu; v takomto prípade je pre doručovanie rozhodujúca nová adresa, riadne oznámená zmluvnej strane pred odoslaním písomností. Odosielajúca zmluvná strana nenesie prípadné právne následky spojené s nesplnením oznamovacej povinnosti adresáta písomnosti v zmysle tohto bodu.
    3. Pri doručovaní prostredníctvom pošty sa zásielka považuje za doručenú dňom jej doručenia na adresu, určenú podľa bodu 10.3.2 tohto článku OP.
    4. Za deň doručenia zásielky sa považuje aj deň, v ktorý zmluvná strana, ktorá je adresátom, odoprie doručovanú zásielku prevziať, alebo 3. (slovom: tretí) pracovný deň odo dňa začatia plynutia odbernej lehoty na vyzdvihnutie zásielky na pošte.
    5. Pri ostatných spôsoboch doručovania správ (doručovanie zaslaním faxovej alebo e-mailovej správy), ktoré neobsahujú právny úkon a slúžia len na účely urýchlenia vzájomnej komunikácie zmluvných strán, sa tieto považujú za dôjdené vytlačením potvrdenia o odoslaní faxovej správy z technického zariadenia odosielateľa alebo zobrazením potvrdenia o odoslaní e-mailovej správy na technickom zariadení odosielateľa. Týmto spôsobom je vylúčené adresovanie a doručovanie:

(i) písomností, obsahujúcich prejavy vôle zmluvných strán, ktoré sú uvedené v bode 10.3.1. tohto odseku;

(ii) ostatných písomností, ktoré majú u ich adresáta vyvolať právne účinky (tzn. zakladať, meniť alebo rušiť práva alebo povinnosti;

ustanovenie článku 5. ods. 5.1. bod 5.1.3 písm. b), článku 4 ods. 4.1. bod 4.1.3. a 4.1.8. a článku 10. ods. 10.4. bod 10.4.2. písm. a) až c) bod týchto OP tým nie sú dotknuté.

**10.4. Záverečné ustanovenia**

10.4.1.Zmluva je vyhotovená v 4 (slovom: štyroch) vyhotoveniach v slovenskom jazyku, z ktorých každá zmluvná strana obdrží po 2 (slovom: dvoch) vyhotoveniach.

Zmluvu je možné meniť a/alebo dopĺňať po dohode oboch zmluvných strán, a to vo forme písomných a riadne očíslovaných dodatkov k nej; prejavy vôle zmluvných strán musia byť na jednej listine o právnom úkone.

10.4.2. Uzatvoriť novú zmluvu, prípadne dodatok k zmluve nie je potrebné, ak dôjde k zmene

a) bankového spojenia niektorej zo zmluvných strán,

b) identifikačných údajov dodávateľa plynu zapísaných v Obchodnom registri Slovenskej republiky alebo identifikačných údajov odberateľa plynu,

c) korešpondenčnej adresy alebo e-mailovej adresy pre elektronické doručovanie faktúr a ďalších údajov oznámených zmluvnou stranou v zmysle článku 2. bod 2.10. písm. e) týchto OP,

d) ceny za dodávku plynu,

e) tarify,

f) rozpisu preddavkových platieb,

g) týchto OP.

V prípade zmeny podľa písm. a) až d) tohto odseku OP na zmenu zmluvy postačuje jednostranné oznámenie zmeny, doručené druhej zmluvnej strane elektronicky, na kontaktné miesto uvedené v zmluve, alebo písomne a podpísané oprávnenou osobou.

10.4.3. Zmluva je uzatvorená a právne účinky nadobúda dňom jej podpisu oboma zmluvnými stranami, ibaže právne predpisy, platné v čase jej uzatvorenia, vyžadujú pre jej účinnosť pristúpenie ďalšej právnej skutočnosti (napr. zverejnenie zmluvy).

10.4.4. Po pominutí právnych účinkov zmluvy zanikajú všetky práva a povinnosti zo zmluvy s výnimkou tých, ktoré vzhľadom na svoju povahu majú trvať aj po jej zániku.

10.4.5. Právne vzťahy zmluvných strán, ktoré nie sú upravené v týchto OP, sa riadia platnými právnymi predpismi Slovenskej republiky.

10.4.6. Zmluvné strany sa zaväzujú prijať všetky potrebné opatrenia pre konkrétne riešenie akýchkoľvek sporov, ktoré môžu vzniknúť z plnenia zmluvy alebo v súvislosti s ňou. Rozpory vzniknuté z neplnenia dohodnutých podmienok budú riešené pokusom o zmier zástupcami oboch zmluvných strán. Ak nedôjde k zmieru a odberateľ plynu nesúhlasí s výsledkom reklamácie, bude predmetný spor predložený na rozhodnutie úradu v zmysle zákona o regulácii; možnosť obrátiť sa na súd tým nie je dotknutá. Ustanovenia týchto OP, týkajúce sa ukončenia a zániku zmluvy, týmto nie sú dotknuté.

10.4.7. Tieto OP zabezpečujú jednotný a nediskriminačný prístup dodávateľa plynu ku všetkým odberateľom plynu. Odchýliť sa od týchto OP je možné iba na základe zmluvy a iba v tých ustanoveniach, ktorých zmena nebude odporovať obsahu a účelu prevádzkového poriadku PDS a iných všeobecne záväzných právnych predpisov.

10.4.8. Ak sú alebo sa stanú niektoré ustanovenia zmluvy (vrátane týchto OP) neúčinné alebo nerealizovateľné, ostávajú ostatné ustanovenia týmto nedotknuté. Zmluvné strany v takomto prípade nahradia neúčinné alebo nerealizovateľné ustanovenie iným ustanovením, ktoré sa mu obsahom a účelom čo možno najviac vyrovná.

* + 1. Zmluvné strany sú povinné sa navzájom informovať o zmenách v rozhodnutiach úradu, ktoré majú vplyv na predmet a plnenie zmluvy.

**Tieto OP** **v celom rozsahu nahrádzajú OP k združenej dodávke plynu, ktoré nadobudli účinnosť dňa 1. júla 2013. Tieto OP** **nadobúdajú platnosť dňom ich zverejnenia na webovom sídle dodávateľa plynu a účinnosť 1. januára 2015; právne účinky vo vzťahu k novému odberateľovi plynu však nadobúdajú dňom uzavretia zmluvy, ktorej sú neoddeliteľnou súčasťou.**

1. ) [Vyhláška Úradu pre reguláciu sieťových odvetví č. 278/2012 Z. z.](http://www.urso.gov.sk/doc/legislativa/vyhl_275-2012.pdf), ktorou sa ustanovujú štandardy kvality uskladňovania plynu, prepravy plynu, distribúcie plynu a dodávky plynu. [↑](#footnote-ref-1)
2. ) Vyhláška Úradu pre reguláciu sieťových odvetví č. 278/2012 Z. z., ktorou sa ustanovujú štandardy kvality uskladňovania plynu, prepravy plynu, distribúcie plynu a dodávky plynu. [↑](#footnote-ref-2)